cyanic-selkie/wikianc huggingface dataset:
দ্য ম্যাট্রিক্স রেভ্যুলেশন্স
পটভূমি
ম্যাট্রিক্স পুনরায় চালু করা হয়েছে, এবং একটি উদ্যানে স্থপতির মুখোমুখি হয় ওরাকল। তারা সম্মত হয় যে শান্তি "যতক্ষণ সম্ভব" স্থায়ী হবে এবং সমস্ত মানুষকে ম্যাট্রিক্স ত্যাগ করার সুযোগ দেওয়া হবে। নিওর ভাগ্য সম্পর্কে প্রশ্ন করা হলে, ওরাকল সতীকে বলেছিল যে তিনি ভাবেন যে তারা নিওকে আবার দেখবেন কারণ সতী প্রকাশ করেছেন যে তিনি নিওয়ের সম্মানে দিগন্তের উপরে একটি সুন্দর সূর্যোদয় সৃষ্টি করেছিলেন। সেরাফ ওরাকলকে জিজ্ঞেস করেছেন যে তিনি এটি আগে থেকে জানতেন কিনা যে এটি ঘটবে। সে জবাব দেয় যে সে জানত না, তবে সে বিশ্বাস করেছিল।
কুশীলবগণ
প্রথম এবং দ্বিতীয় ছবিতে ওরাকল চরিত্রে অভিনেত্রী গ্লোরিয়া ফস্টার তৃতীয় ছবিটির চিত্রগ্রহণ শেষ হওয়ার আগেই মারা যান। পরে তার চরিত্রে অভিনেত্রী মেরি অ্যালিস কে নেওয়া হয়। তার চরিত্রের পরিবর্তনটি সিনেমাটির গল্পের সাথে মিলিয়ে নেয়া হয়েছিল।
নির্মাণ
দ্য ম্যাট্রিক্স রিলোডেড এবং এন্টার দ্যা ম্যাট্রিক্স ভিডিও গেমের জন্য লাইভ-অ্যাকশন অংশগুলির শুটিং একই সাথে করা হয়েছিল। এটি মূলত অস্ট্রেলিয়ার সিডনিতে ফক্স স্টুডিওতে করা হয়। সবচেয়ে মজার বিষয়, পাতাল রেলের দৃশ্যগুলি সেন্ট জেমস রেলওয়ে স্টেশনটির অব্যবহৃত টানেলগুলিতে ধারণ করা হয়েছিল এবং ওরাকল এবং আর্কিটেক্টের সাথে শেষের অংশটি রয়্যাল বোটানিক গার্ডেনে ধারণ করা হয়।  অস্ট্রেলিয়ায় শুটিং চলাকালীন ক্যারি-অ্যান মোস তার পা ভেঙে ফেলেছিলেন।
শব্দ পরিকল্পনা / সম্পাদনা
দ্য ম্যাট্রিক্স ট্রিলজিতে শব্দ সম্পাদনা ক্যালিফোর্নিয়ার পশ্চিম হলিউডের ডানেট্র্যাকস দ্বারা করানো হয়েছিল।
সাউণ্ড-ট্র্যাক
পূর্বের সিনেমার তুলনয়া, ছবিটিতে খুব কমই "উৎস" ট্র্যাক ব্যবহৃত হয়। ডন ডেভিসের স্কোর ছাড়াও আবারও জুনো রিঅ্যাক্টরের সাথে একত্র করে কেবলমাত্র একটি বাহ্যিক ট্র্যাক ( প্যালে ৩ এর করা) ব্যবহৃত হয়। যদিও ডেভিস খুব কমই জোরালো ভাবে সুরগুলিতে মনোনিবেশ করেছেন, আগের সিরিজের নতুন পরিচিত লেটমোটিফগুলির মত । উদাহরণস্বরূপ, নিও এবং ট্রিনিটির প্রেমের বিষয়টি - যা পূর্ববর্তী দুটি সিনেমাতে খুবই সংক্ষিপ্ত আকারে প্রকাশ পেয়েছিল - সেটি পুরোপুরি "ট্রিনিটি ডেফিনিটিলি" তে প্রসারিত হয়েছে; রিলয়েডে জিয়ন ডকের উপপাদ্যে মূল বিষয়টি "মেন ইন মেটাল" হিসাবে ফিরে আসে এবং নিও এবং সেরাফের মধ্যে রিলোডেড টি হাউজ লড়াই থেকে উত্জ্জীতবিত ড্রামের তালে "তেটসুজিন" খোলে, সেরাফ, ট্রিনিটি এবং মরফিয়াস ক্লাব হেলের তিনজন দারোয়ানদের সাথে লড়াই করে। চরম পরিণতিমূলক যুদ্ধ থিম, (প্রসঙ্গে "Neodämmerung" নামে ওয়াগনার এর Götterdämmerung ), একটি গায়কদলের গাওয়া নির্যাস (অতিরিক্ত বৈশিষ্ট্যগুলিও উপস্থিত রয়েছে শ্লোক থেকে) পাভমানা মন্ত্রকে, চালু উপনিষদ । কোরাসটি মোটামুটি সংস্কৃত থেকে অনুবাদ করা যেতে পারে: "আমাদেরকে অসত্য থেকে সত্যের দিকে নিয়ে যান, অন্ধকার থেকে আলোর দিকে নিয়ে যান, মৃত্যু থেকে অমরত্বের দিকে নিয়ে যান, শান্তি শান্তি"। ওয়াচোস্কিস কর্তৃক ডেভিসের কাছে এই লাইন গুলি আনা হয়েছিল যখন তিনি তাদের জানিয়েছিলেন যে এত বড় সংগীতশিল্পীর পক্ষে সরল "ওওহ " এবং "আহ" এসব গাওয়া ব্যর্থ হবে (ডিভিডি ভাষ্য অনুসারে, ডেভিস অনুভব করেছেন যে এর নাটকীয় প্রভাব কোয়ারটিতে যদি এই গানটি গাওয়া হত তবে এই অংশটি নষ্ট হয়ে যাবে 'সরল ইংরেজিতে' 'দেখুন তিনি কি করতে পারেন')। এই এক্সট্রাক্টগুলি চলচ্চিত্রটির অন্তীম দৃশ্য ফিরে আসে এবং নাভ্রাসে, ট্র্যাক যা শেষের ক্রেডিটগুলিতে চলবে (যা "নওডেমারং" এর একটি মুক্ত পুনর্মিশ্রিত অংশ হিসেবে বিবেচিত হতে পারে)।
বক্স অফিস
সিনেমাটির বাজেট ধরা হয়েছিল মার্কিন ১১০ কোটি টাকার সমপরিমান মার্কিন ডলার থেকে ১৫ কোটি টাকার মার্কিন ডলার। উত্তর আমেরিকাতে এটি ১৩ কোটি ৯০ লক্ষ টাকার সমপরিমান ডলারের বেশি এবং বিশ্বব্যাপী প্রায় ৪২ কোটি ৭০ লক্ষ টাকার সমপরিমান ডলার আয় করেছে, যা ম্যাট্রিক্স রিলোডেড বক্স-অফিসের মোট অর্ধেক। মুক্তির প্রথম পাঁচ দিনে এটি ৮৩ কোটি ৮০ হাজার টাকার সমপরিমান ডলার আয় করেছে, তবে দ্বিতীয় সপ্তাহের মধ্যে এর ৬৬% হ্রাস পেয়ে যায়।
হোম মিডিয়া
ম্যাট্রিক্স রেভ্যুলেশন ডিভিডি এবং ভিএইচএস এ মুক্তি পায় ৬ এপ্রিল, ২০০৪ সালে। ছবিটি ডিভিডি বিক্রি করে আয় করে ১১ কোটি ৬০ লক্ষ টাকার সমপরিমান ডলার। এর সাথে ৩০ শে অক্টোবর ২০১৮ সালে এটি ৪ কে আল্ট্রা এইচডি ব্লু-রে তে মুক্তি দেওয়া হয়।
সমালোচকদের সমাদর
পর্যালোচনা সমষ্টি ওয়েবসাইট রটেন টমেটোতে, সিনেমাটির গড় হার ৫.৩/১০ রেটিং সহ ২১৪ টি পর্যালোচনার ভিত্তিতে ৩৫% রেটিং এর মত সমর্থন পেয়েছে। সাইটের সমালোচনামূলক মন্ত্যবে লেখা আছে, "ম্যাট্রিক্স ট্রিলজির একটি হতাশাজনক উপসংহার যেটি চরিত্র এবং ধারণাগুলির বিশেষ প্রভাবকে পিছিয়ে নিয়ে যায়।" মেটাক্রিটিক-এ, ৪১ জন সমালোচকের উপর ভিত্তি করে সিনেমাটির গড় স্কোর রয়েছে ১০০ এর মধ্যে ৪৭, যা অনেকটাই "মিশ্র বা গড় পর্যালোচনা" পতিক্রিয়া নির্দেশ করে। সিনেমাস্কোর এ জরিপকৃত দর্শকরা ছবিটিকে বি গ্রেডে মূল্যায়ন দিয়েছে
কিছু সমালোচক এন্টিক্লাইমেকটিক বলে ছবিটির সমালোচনা করেছিলেন। উপরন্তু, কিছু সমালোচক সিনেমাটিকে তার পূর্ববর্তী, দ্য ম্যাট্রিক্স রিলোডেডের চেয়ে কম দার্শনিকভাবে অস্পষ্ট বলে মনে করেন।  সমালোচকদের দ্য ম্যাট্রিক্স রিলোডেড এর কাহিনির মিল খুঁজে পেতে সমস্যা হয়েছিল এবং যার ফলসরূপ তারা অসন্তুষ্ট।
পরবর্তী ধারাহিকতা
ম্যাট্রিক্স সিনেমাগুলি তৈরি করার সময় ওয়াচোভস্কিরা তাদের নিকটতম সহযোগীদের জানিয়েছিলেন যে ম্যাট্রিক্স রিলোডেড পরে এর ধারাবাহিকতায় আর কোন সিনেমা বের করার ব্যাপারে তাদের কোনও ইচ্ছা ছিল না।   পরিবর্তে, তারা গেমারদের "গল্পের উত্তরাধিকারী" করার ব্যাপারে আশাবাদী করেছিলেন এবং দ্যা ম্যাট্রিক্স অনলাইন ভিডিও গেমটি গল্পের  ধারাবাহিকতা হিসাবে বিজ্ঞাপন দিয়েছিলেন। ২০১৫ সালের ফেব্রুয়ারিরে, জুপিটার এসেন্ডিং কে দেওয়া এক সাক্ষাত্কারে, লিলি ওয়াচোভস্কি ম্যাট্রিক্সের ফিরে আসাটিকে "এই সময়ের মধ্যে বিশেষত উপযোগী ধারণা" বলে উল্লেখ করেছিলেন এবং স্টুডিওর এ নিয়ে কোন ইতিবাচক মনোভাব ছিলোনা, রিবুট এবং মূল উপাদানগুলির তুলনায় খাপ খাওনোর প্রতি লক্ষ্য রেখেছিলেন, লানা ওয়াচোভস্কি, সম্ভাব্য পুনরায় বুট করার গুজবকে সম্বোধন করে বলেছিলেন যে তারা কিছুই শুনেনি, তবে তিনি বিশ্বাস করেন যে স্টুডিওগুলি তাদের প্রতিস্থাপনের দিকটি দেখবে। বিভিন্ন সময়ে, কিয়ানু রিভস এবং হুগো ওয়েভিং জানিয়েছেন যে তারা সম্ভাব্য ম্যাট্রিক্স চলচ্চিত্রগুলিতে তাদের চরিত্রে পুনরায় কাজ করাতে ইচ্ছুক হবেন, কেবল যদি ওয়াচোভস্কি এতে যুক্ত থাকেন।
২০১৭ সালের মার্চে, দ্য হলিউড রিপোর্টার লিখেছিলেন যে ওয়ার্নার ব্রাদার্স ফ্র্যাঞ্চাইজি পুনরায় আরম্ভ করার প্রাথমিক পর্যায়ে ছিলেন, জাক পেনের সাথে একটি সমাধান লেখার কথায় বলছিলেন, যেখানে মাইকেল বি জর্ডানকে তারকা হিসেবে যুক্ত করার আগ্রহ প্রকাশ করেন। নিবন্ধ অনুসারে ওয়াচওস্কিস বা জোল সিলভার উভয়ই সেই পর্যায়ে জড়িত ছিলেন না, যদিও স্টুডিওটি ন্যূনতমভাবে হলেও ওয়াচস্কিসের আশীর্বাদ পেতে চেয়েছিল।
ওয়ার্নার ব্রাদার্স আনুষ্ঠানিকভাবে ঘোষণা দেন যে ২০১৯ সালের আগস্টের দিকে এ সিনেমাটির চতুর্থ ছবিতে কাজ শুরু হতে চলেছে, যেখানে লানা ওয়াচোভস্কি এতে পরিচালক ও প্রযোজক হিসাবে কাজ করবেন। লানা ডেভিড মিচেল এবং আলেকসান্দার হেমনের সাথে মিলে চিত্রনাট্য রচনা করবেন। গ্রান্ট হিল লানার পাশাপাশি নির্মাতার চরিত্রে অভিনয় করবেন। আগের সিনেমাগুলির মতই প্রযোজনাটি ওয়ার্নার ব্রোসে পিকচারস এবং ভিলেজ রোডশো পিকচারস এর যৌথ উদ্যোগে হবে। কিয়ানু রিভস এবং ক্যারি-অ্যান মোস আগের ছবিগুলির ভূমিকাতেই বহাল থাকবেন। ২০২০ সালের ফেব্রুয়ারিতে শিকাগোর ইলিওনিসে সিনেমাটির কাজ শুরু হওয়ার কথা রয়েছে।
ঝিনাইদহ সদর উপজেলা
ঝিনাইদহ সদর উপজেলা বাংলাদেশের ঝিনাইদহ জেলার একটি প্রশাসনিক এলাকা।
অবস্থান ও আয়তন
এই উপজেলার উত্তরে হরিণাকুণ্ডু উপজেলা ও শৈলকুপা উপজেলা, দক্ষিণে কালীগঞ্জ উপজেলা ও শালিখা উপজেলা, পূর্বে মাগুরা সদর উপজেলা, পশ্চিমে কোটচাঁদপুর উপজেলা ও চুয়াডাঙ্গা সদর উপজেলা।
প্রশাসনিক এলাকা
ঝিনাইদহ সদর উপজেলার ইউনিয়নগুলো হচ্ছে -
নদ-নদী
ঝিনাইদহ সদর উপজেলায় ২টি নদী রয়েছে। নদীগুলো হচ্ছে নবগঙ্গা নদী, ফটকি নদী, বেগবতী নদী ও কুমার নদী।
ফ্রাঞ্চট টোন
স্টেনিস্লাউস পাসকেল ফ্রাঞ্চট টোন (Stanislaus Pascal Franchot Tone; জন্ম: ২৭ ফেব্রুয়ারি ১৯০৫ - ১৮ সেপ্টেম্বর ১৯৬৮) ছিলেন একজন মার্কিন অভিনেতা, পরিচালক ও প্রযোজক। তিনি মঞ্চ, চলচ্চিত্র ও টেলিভিশন কাজ করেছেন। তিনি ক্লার্ক গেবল ও চার্লস লটনের সাথে মিউটিনি অন দ্য বাউন্টি (১৯৩৫) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল ড্যান্সিং লেডি (১৯৩৩), দ্য লাইভস্‌ অব আ বেঙ্গল ল্যান্সার (১৯৩৫), ডেঞ্জারাস (১৯৩৫), ফাইভ গ্রেভস টু কায়রো (১৯৪৩), অ্যাডভাইস অ্যান্ড কনসেন্ট (১৯৬২), ও ইন হার্ম্‌স ওয়ে (১৯৬৫)।
টোন কয়েকটি টেলিভিশন ধারাবাহিকের কিছু পর্বে অতিথি তারকা হিসেবে অভিনয় করেছেন, তন্মধ্যে রয়েছে দ্য টোয়ালাইট জোন এবং দ্য অ্যালফ্রেড হিচকক আওয়ার। চলচ্চিত্রের অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত একটি তারকা খচিত হয়।
প্রারম্ভিক জীবন
টোন ১৯০৫ সালেরর ২৭শে ফেব্রুয়ারি নিউ ইয়র্কের নায়াগ্রা ফলসে জন্মগ্রহণ করেন। তার পিতা ফ্র্যাংক জেরোম টোন কার্বোরান্ডাম কোম্পানির সভাপতি এবং তার মাতা গারট্রুড ভ্যান ভ্রাঙ্কেন ফ্রাঞ্চট। তার প্র-মাতামহ রিচার্ড ফ্রাঞ্চট ছিলেন একজন কংগ্রেসপন্থী। আইরিশ রিপাবলিকানবাদের জনক উল্‌ফ টোন তার দূর সম্পর্কের আত্মীয়। তার চতুর্থ প্র-পিতামহ জন টোন উল্‌ফের পিতা পিটার টোনের চাচাতো ভাই। টোনের পূর্বপুরুষগণ ফরাসি-কানাডীয়, আইরিশ ও ইংরেজ ছিলেন।
এমজিএম ও জোন ক্রফোর্ড
মেট্রো-গোল্ডউইন-মেয়ার টোনের সাথে চলচ্চিত্রে অভিনয়ের চুক্তি করে। এমজিএম তাকে কয়েকটি চিত্তাকর্ষক চরিত্রে কাজের সুযোগ দেয়, যার ছয়টি ১৯৩৩ সালে মুক্তি পায়। এমজিএমের সাথে তার প্রথম কাজ ছিল উইলিয়াম ফকনারের রচনায় হাওয়ার্ড হক্‌সের টুডে উই লিভ। এতে তিনি গ্যারি কুপার, জোন ক্রফোর্ড ও রবার্ট ইয়ং-এর সাথে অভিনয় করেন। তিনি ওয়াল্টার হিউস্টনের সাথে গ্যাব্রিয়েল অভার দ্য হোয়াইট হাউজ এবং লরেট্টা ইয়ং-এর বিপরীতে মিডনাইট ম্যারি চলচ্চিত্রে প্রধান চরিত্রে অভিনয় করেন। তিনি কিং ভিডরের দ্য স্ট্রেঞ্জার্স রিটার্ন-এ মিরিয়াম হপকিন্সের বিপরীতে এবং স্টেজ মাদার-এ, বোম্বশেল চলচ্চিত্রে জিন হার্লো ও লি ট্রেসির বিপরীতে প্রধান চরিত্রে অভিনয় করেন। এই বছরে তার শেষ চলচ্চিত্র ছিল ফ্রেড অ্যাস্টেয়ারের ড্যান্সিং লেডি, এতে তিনি ক্রফোর্ড ও ক্লার্ক গেবলের সাথে অভিনয় করেন। ছবিটি হিট তকমা লাভ করে।
১৯৩৪ সালে টুয়েন্টিয়েথ সেঞ্চুরি পিকচার্স তাকে মুলাঁ রুজ চলচ্চিত্রে কনস্ট্যান্স বেনেটের বিপরীতে কাজের জন্য ধার করে। তিনি এমজিএমে ফিরে এসে ক্রফোর্ডের বিপরীতে স্যাডি ম্যাকি (১৯৩৪) চলচ্চিত্রে এবং পুনরায় ধারে দ্য ওয়ার্ল্ড মুভস অন (১৯৩৪) চলচ্চিত্রে ম্যাডেলিন ক্যারলের বিপরীতে প্রধান চরিত্রে অভিনয় করেন। একই বছর তিনি হার্লোর বিপরীতে দ্য গার্ল ফ্রম মিজুরি চলচ্চিত্রে অভিনয় করেন এবং এমজিএম তাকে স্ট্রেইট ইজ দ্য ওয়ে (১৯৩৪) চলচ্চিত্রে শীর্ষ পারিশ্রমিক প্রদান করেন, যদিও এটি "বি" রেটিঙের চলচ্চিত্র ছিল। এই বছর ওয়ার্নার ব্রস. তাকে জেন্টলমেন আর বর্ন চলচ্চিত্রে কাজের জন্য ধার করেন।
থাম্ব|200px|ডান|১৯৩৬ সালে ক্রফোর্ড ও টোন। ওয়ার্নার ব্রস. তাকে ডেঞ্জারাস (১৯৩৫) চলচ্চিত্রে অভিনয়ের জন্য ধার করেন। এই চলচ্চিত্রে অভিনয়কালে তার সহশিল্পী বেটি ডেভিস তার প্রতি আকৃষ্ট হন। কিন্তু টোন ততদিনে জোন ক্রফোর্ডের সাথে প্রেমের সম্পর্কে লিপ্ত হন এবং একই বছর ক্রফোর্ডকে বিয়ে করেন। বিবাহ পরবর্তী তিনি ক্রফোর্ডের সাথে নো মোর লেডিজ (১৯৩৫), দ্য গর্জিয়াস হাসি (১৯৩৬), লাভ অন দ্য রান (১৯৩৬) ও দ্য ব্রাইড ওর রেড (১৯৩৭) ছবিতে অভিনয় করেন। টোন ক্রফোর্ডের প্রতি আগ্রহ হারিয়ে ফেলেন এবং প্রচুর মদ্যপান করে তাকে শারীরিক আঘাত করতেন। ফলে মাত্র চার বছর পরে ১৯৩৯ সালে তাদের বিবাহ বিচ্ছেদ ঘটে। টোন পরবর্তী কালে ১৯৬৪ সালে ক্রফোর্ডকে পুনরায় বিয়ের প্রস্তাব দেন কিন্তু ক্রফোর্ড এই প্রস্তাব প্রত্যাখ্যান করেন।
থাম্ব|200px|বাম|[[মিউটিনি অন দ্য বাউন্টি (১৯৩৫-এর চলচ্চিত্র)|মিউটিনি অন দ্য বাউন্টি (১৯৩৫) ছবিতে টোন।]] তিনি ধারে প্যারামাউন্ট পিকচার্সের দ্য লাইভস্‌ অব আ বেঙ্গল ল্যান্সার (১৯৩৫) চলচ্চিত্র অভিনয় করেন। গ্যারি কুপারের সাথে তার অভিনীত এই ছবিটি হিট হয়। একই বছর তিনি ওয়ান নিউ ইয়র্ক নাইট ছবিতে শীর্ষ পারিশ্রমিক গ্রহীতা হিসেবে এবং রেকলেস ছবিতে জিন হার্লো ও উইলিয়াম পাওয়েলের পর শীর্ষ পারিশ্রমিক গ্রহীতা হিসেবে কাজ করেন। তিনি বক্স-অফিসে সফল চলচ্চিত্র মিউটিনি অন দ্য বাউন্টি (১৯৩৫) ছবিতে এনসাইন বায়াম চরিত্রে অভিনয় করেন। এই ছবিতে ক্লার্ক গেবল ও চার্লস লটনের সাথে পার্শ্ব ভূমিকায় অভিনয় করলেও তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। গেবল ও লটনও এই চলচ্চিত্রের জন্য শ্রেষ্ঠ অভিনেতা বিভাগে অস্কারের মনোনয়ন পান।
মৃত্যু
থাম্ব|150px|ডান|হলিউড ওয়াক অব ফেমে টোনের নামাঙ্কিত তারকা। টোন ধূমপায়ী ছিলেন, তিনি ফুসফুসের ক্যান্সারে আক্রান্ত হয়ে ১৯৬৮ সালের ১৮ই সেপ্টেম্বর নিউ ইয়র্ক সিটিতে মৃত্যুবরণ করেন। জোন ক্রফোর্ড তার মরদেহ দাহের ব্যবস্থা করেন এবং তার ছাই কানাডার মুসকোকা হৃদে ছড়িয়ে দেওয়া হয়।
চলচ্চিত্রে অবদানের স্বীকৃতি হিসেবে ১৯৬০ সালের ৮ই ফেব্রুয়ারি হলিউড ওয়াক অব ফেমে তার নামাঙ্কিত একটি তারকা খচিত হয়। তারকাটি হলিউড বলেভার্ডের ৬৫০০ ব্লকের দক্ষিণ পাশে অবস্থিত।
কালীগঞ্জ উপজেলা, ঝিনাইদহ
সদর উপজেলা বাংলাদেশের যশোর জেলা একটি প্রশাসনিক এলাকা। এগারোটি ইউনিয়ন নিয়ে এই উপজেলা গঠিত। এই এগারোটি ইউনিয়নে ১৯৮ গ্রামে ৬৭,৮৪১ টি পরিবার (খানা) রয়েছে। কালীগঞ্জ উপজেলা লোকসংখ্যা ২,৮২,৩৬৬ এর বেশি।
অবস্থান ও আয়তন
কালীগঞ্জ উপজেলার মোট আয়তন ৩১০.১৬ বর্গ কিলোমিটার। কালীগঞ্জ উপজেলার অবস্থান ২৩.১৬ উত্তর অক্ষাংশ থেকে ২৩.২৮ উত্তর অক্ষাংশ এবং ৮৯.০২ পূর্ব দ্রাঘিমাংশ থেকে ৮৯.১৬ পূর্ব দ্রাঘিমাংশে। এর উত্তরে ঝিনাইদহ সদর উপজেলা, দক্ষিণে যশোর সদর উপজেলা ও যশোর জেলার চৌগাছা উপজেলা, পূর্বে মাগুরা জেলার শালিখা উপজেলা ও যশোর জেলার বাঘারপাড়া উপজেলা, পশ্চিমে কোটচাঁদপুর উপজেলা ও যশোর জেলার চৌগাছা উপজেলা।
প্রশাসনিক এলাকা
১৮৬৩ সালের পূর্বে কালীগঞ্জ নলডাঙ্গা রাজবাড়ী প্রসাশনের অন্র্তভূক্ত ছিল। ১৮৬৩ সালে কালীগঞ্জ থানার সৃষ্টি হয়। কালীগঞ্জ থানাকে উপজেলায় রুপান্তর করা হয় ১৯৮৩ সালে। এই উপজেলায় ১টি পৌরসভা, ১১ টি ইউনিয়ন, ১৮৮টি মৌজা এবং ১৯৮টি গ্রাম রয়েছে। কালীগঞ্জ উপজেলার ইউনিয়ন ও এর জিও কোড হলঃ
জনসংখ্যা উপাত্ত
উপজেলার মোট জনসংখ্যা ২৫২,৪৪৩ জন। এর মধ্যে পুরুষের সংখ্যা ১৩০,৭১৬ জন এবং মহিলার সংখ্যা ১২১,৭২৭ জন। ধর্মাবলম্বী অনুসারে- * মুসলিম ২১০,৪৪১ জন, * হিন্দু ৪১,২১৪ জন, * বৌদ্ধ ৫৮৭ জন, * খ্রিস্টান ৩৫ জন, * অন্যান্য ১২৬ জন লোক বসবাস করে ।
ইতিহাস
thumb|মোবারকগঞ্জ চিনিকল এই গঞ্জ শহর প্রতিষ্ঠা করে নলডাঙ্গা রাজা প্রমথভূষণ দেবরায়। এটি নলডাঙ্গা রাজবংশ-এর তহশীল ভুক্ত ছিল। প্রায় দেড়শ বছর পূর্বে বর্তমান স্থানে এই শহরের গোড়াপত্তন। কালী দেবী-এর নামানুসারে নামকরণ করা হয় কালীগঞ্জ। পরবর্তী সময়ে রাজনৈতিক জটিলতায় কখনও আলীগঞ্জ, কখনও মোবারকগঞ্জ, কখনও মধুগঞ্জ নামকরণ করা হলেও শেষ পর্যন্ত কালীগঞ্জ নামটি তার ঐতিহাসিকতা নিয়ে টিকে আছে। ব্রিটিশ আমলে এখানে নদী উপর ব্রিজ এবং রেল স্টেশন নির্মিত হয়। দ্বিতীয় বিশ্বযুদ্ধের শুরুতে ব্রিটিশ বিরোধী আন্দোলনে সোচ্চার হয়ে ওঠে এখানকার গণমানুষ। মুসলিম লীগের মোবারক আলী (?-১৯৫৯) এই আন্দোলনে এখানকার অন্যতম নেতা ছিলেন। পূর্ব-পাকিস্তান সময়ে মোবারক আলীর নামে মোবারকগঞ্জ চিনিকল, মোবারকগঞ্জ চিনিকল মাধ্যমিক বিদ্যালয়, মোবারকগঞ্জ স্টেশনের নামকরণ করা হয়।
মুক্তিযুদ্ধে কালীগঞ্জ
যশোর এবং ঝিনাইদহ সীমান্তে মহিষাহাটি গ্রামের মান্দারতলায় ১৯৭১ সালের ১৩ এপ্রিল মুক্তিযোদ্ধাদের সঙ্গে পাকিস্তান হানাদার বাহিনীর যুদ্ধ হয়। এই যুদ্ধে ২০ জন মুক্তিযোদ্ধা শহীদ হন এবং আনুমানিক ১০০ পাকিস্তানি সেনা নিহত হয়। মুক্তিযোদ্ধারা মান্দারতলা থেকে পিছু হটে আসে। পরদিন ১৪ এপ্রিল দুলালমুন্দিয়ায় প্রতিরক্ষা ব্যুহ গড়ে তোলে। কিন্তু যশোর ক্যান্টনমেন্ট পাকিস্তানিদের খুব শক্ত ঘাঁটি ছিল। ফলে তারা পিছন থেকে আক্রমণ করে। এইদিনের যুদ্ধে আনুমানিক ১৫০ থেকে ২০০ জন মুক্তিযোদ্ধা শহীদ হন। বাংলাদেশের মুক্তিযুদ্ধে পরিণতির সময়ে ৫ ডিসেম্বর ১৯৭১ কালীগঞ্জ শত্রুমুক্ত হয়। কালীগঞ্জ উপজিলার ৩১৭ জন মুক্তিযোদ্ধা বাংলাদেশের স্বাধীনতা সংগ্রামে অংশ নিয়েছিলেন। এই শহরে একটি মুক্তিযুদ্ধ স্মৃতিচিহ্ন স্তম্ভ রয়েছে।
নদনদী ও জলাশয়
কালীগঞ্জ উপজেলায় অনেকগুলো নদী রয়েছে। নদীগুলো হচ্ছে চিত্রা নদী, ভৈরব নদ ও বেগবতী নদী। বেগবতী নদী জেলা সদর থেকে আলাদা করেছে। বারোবাজার ইউনিয়নের উপর দিয়ে প্রবাহিত ভৈরব নদী যশোর জেলা হতে এই উপজেলাকে আলাদা করেছে।
এছাড়া মর্জাদ, মাজদিয়া, বারফা, চাঁদবার বাওড় ও সিমলা বাওড় রয়েছে। বিলের মধ্যে সাকোট, উত্তর, দিঘার, অরুয়া সালভা এবং তেঁতুল বিল উল্লেখযোগ্য।
দর্শনীয় স্থান
নলডাঙ্গা রাজবাড়ি(এনআরবি) রিসোর্ট এন্ড পিকনিক স্পট বর্তমান নাম এনআরবি পার্ক এন্ড রিসোর্ট, নলডাঙ্গা বাজারের দক্ষিণপাশে
এখানকার সুইতলা মল্লিকপুর নামক স্থানে এশিয়ার বৃহত্তম বট গাছ রয়েছে। বারোবাজার সুলতানী আমলের মসজিদ এবং নলডাঙ্গা মঠবাড়ী রাজাদের নির্মিত অনেকগুলো মন্দির। উল্লেখযোগ্য দর্শনীয় স্থানের মধ্যে রয়েছেঃ গাজীকালু চম্পাবতীর মাজার, গলাকাটা মসজিদ, জোড়বাংলা মসজিদ, পীর বলুদেওয়ান এর মাজার। এছাড়াও বলুদেওয়ানের মাজার, এটি কালিগঞ্জ থানার রাখালগাছি ইউনিয়নের হাসানহাটি গ্রাম ও ধোপাদি গ্রামের মিলন কেন্দ্রে অবস্থিত।
শৈলকুপা উপজেলা
শৈলকুপা উপজেলা বাংলাদেশের ঝিনাইদহ জেলার একটি প্রশাসনিক এলাকা।
অবস্থান ও আয়তন
৩৭৩.৪২ বর্গ কি: মি: আয়তন বিশিষ্ট শৈলকুপা উপজেলা উত্তরে কুষ্টিয়া জেলার খোকসা উপজেলা ও কুমারখালী উপজেলা, দক্ষিণে ঝিনাইদহ সদর উপজেলা ও মাগুরা সদর উপজেলা, পূর্বে রাজবাড়ী জেলার পাংশা উপজেলা ও মাগুরা জেলার শ্রীপুর উপজেলা এবং পশ্চিমে হরিণাকুণ্ডু উপজেলা ও কুষ্টিয়া সদর উপজেলা।
প্রশাসনিক এলাকা
শৈলকুপা উপজেলা ১ টি পৌরসভা ও ১৪টি ইউনিয়নের সমন্বয়ে গঠিত। ইউনিয়ন গুলো হল-
শিক্ষা প্রতিষ্ঠান
এখানে হাই স্কুল, বালিকা বি্দ্যালয়, কলেজ, এছাড়াও বাচ্চাদের জন্য রয়েছে কিন্ডারগার্ডেন, প্রিক্যাডেট স্কুল। কলেজ ১১টি, হাইস্কুল ৩৯টি, ১টি বেসরকারী হাইস্কুল যার নাম ‘শৈলকুপা সিটি পাবলিক স্কুল’ হাসপাতাল গেট শৈলকুপা, ঝিনাইদহ। জুনিয়র হাইস্কুল ১০টি, মাদ্রাসা ৩৬টি, সরকারী প্রাথমিক বিদ্যালয় ৯০টি, বেসরকারী প্রাথমিক বিদ্যালয় ৬৭টি, স্যাটেলাইট স্কুল ৩টি এবং স্বল্প খরচের প্রাথমিক বিদ্যালয় ১১টি।নতুন বেসরকারী প্রাথমিক বিদ্যালয়টি ‘‘আব্দুল আজিজ আইডিয়াল স্কুল” কবিররপুর চার রাস্তার মোড়, কবিরপুর বাইপাস সড়ক (কবিরপুর মাধ্যমিক বিদ্যালয়ের পূর্বপাশে), কবিরপুর, শৈলকুপা, বিনাইদহ।
অর্থনীতি
শৈলকুপা উপজেলা প্রধানত কৃষি নির্ভর অর্থনীতিতে দন্ডায়মান। এখানে ধান, পিঁয়াজ, গম উৎপাদন হয়। এছাড়াও কিছু এলাকা দিয়ে প্রচুর সবজি চাষ করা হয়। পান এবং পাট চাষ হয়।
নদ-নদী
শৈলকুপা উপজেলায় অনেকগুলো নদী রয়েছে। নদীগুলো হচ্ছে গড়াই নদী, কুমার নদ ও ডাকুয়া নদী।
মেহেরপুর সদর উপজেলা
মেহেরপুর সদর উপজেলা বাংলাদেশের মেহেরপুর জেলার একটি প্রশাসনিক এলাকা।
অবস্থান ও আয়তন
মেহেরপুর সদর উপজেলা উত্তরে গাংনী উপজেলা ও ভারতের পশ্চিমবঙ্গ, দক্ষিণে মুজিবনগর উপজেলা, পূর্বে গাংনী উপজেলা ও চুয়াডাঙ্গা জেলার আলমডাঙ্গা উপজেলা, পশ্চিমে ভারতের পশ্চিমবঙ্গ।
প্রশাসনিক এলাকা
মেহেরপুর সদর উপজেলায় রয়েছে ০৭টি ইউনিয়ন, ৬০টি মৌজা এবং ১০৪টি গ্রাম।
জনসংখ্যার উপাত্ত
১৯৯১ সালের আদমশুমারির তথ্য অনুযায়ী এ উপজেলায় মোট জনসংখ্যা ২,৬২,৭৭৯ জন,যার মধ্যে ১,৪০,৩৮৭ জন প্রপ্ত বয়স্ক।মোট  জনসংখ্যার ৫১.২% পুরুষ এবং ৪৮.৮ % মহিলা। গড় সাক্ষরতার হার ২৪.৯%(৭বছরের উপরে)
শিক্ষা
এই উপজেলার শিক্ষা প্রতিষ্ঠান গুলোর মধ্যে উল্লেখযোগ্য হচ্ছেঃ মেহেরপুর সরকারি কলেজ, মেহেরপুর সরকারি মহিলা কলেজ, মেহেরপুর সরকারি উচ্চ বিদ্যালয়, মেহেরপুর সরকারি উচ্চ বালিকা বিদ্যালয়, মেহেরপুর সরকারি টেকনিক্যাল স্কুল এন্ড কলেজ প্রভৃতি।
নদীসমূহ
মেহেরপুর সদর উপজেলায় ১টি নদী রয়েছে। নদীটি হচ্ছে ভৈরব নদী।
কোটচাঁদপুর উপজেলা
কোটচাঁদপুর উপজেলা বাংলাদেশের ঝিনাইদহ জেলার একটি প্রশাসনিক এলাকা। উপমহাদেশে ব্রিটিশ শাসনামলে প্রসিদ্ধ একটি মহকুমা ছিল বর্তমানের কোটচাঁদপুর উপজেলাটি যার স্মৃতিচিহ্ন এখনো বহন করছে শহরের অসংখ্য পুরানো আমলের ভবন ও রাস্তাগুলো।
অবস্থান ও আয়তন
খুলনা বিভাগের ঝিনাইদহ জেলাতে অবস্থিত। জেলা সদর থেকে দক্ষিণ-পূর্বে ৩০ কিলোমিটার দূরে উপজেলা সদরের অবস্থান। যশোর চুয়াডাঙ্গা রোডের পাশে ছোট এই উপজেলা শহরটির অবস্থান। এই উপজেলার উত্তরে ঝিনাইদহ সদর উপজেলা, দক্ষিণে মহেশপুর উপজেলা, পূর্বে ঝিনাইদহ জেলার কালীগঞ্জ উপজেলা, পশ্চিমে চুয়াডাঙ্গা জেলার জীবননগর উপজেলা ও ঝিনাইদহ সদর উপজেলা। থাম্ব|কোটচাঁদপুর উপজেলার ম্যাপ
শিক্ষা
৬টি কলেজ, মাধ্যমিক বিদ্যালয় ২১ টি, ২টি জুনিয়র মাধ্যমিক বিদ্যালয়, ১টি কামিল মাদ্রাসা সহ ৭টি মাদ্রাসা, ৭১টি সরকারী প্রাথমিক বিদ্যালয়, সহ বেশ কিছু কমিউনিটি ও কিন্ডার গার্ডেন আছে। গড় শিক্ষার হর ৫০.৪%, পুরুষ-৫২.৭ %, মহিলা-৪৮.২ %
কলেজের তালিকা
অর্থনীতি
কোটচাঁদপুর উপজেলায় সর্বমোট ২৮,৭৬৩ একর কৃষি জমি আছে। অধিকাংশই কৃষি কাজে নিয়োজিত। এ উপজেলায় ধান, ভুট্টা, পাট, গম, আখ, রবি শস্য চাষ হয়ে থাকে। বর্তমানে বাণিজ্যিকভাবে বিভিন্ন প্রজাতির আম, ড্রাগন ও পেয়ারার চাষ হচ্ছে। যা স্থানীয় চাহিদা মিটিয়ে রাজধানী ঢাকাসহ দেশের বিভিন্ন জেলায় রপ্তানী করে প্রচুর অর্থ আয় করে। এছাড়াও উপজেলার ০৪টি বাওড় সহ ব্যক্তিগতভাবে ছোট-বড় পুকুরে মাছ চাষ হয়ে থাকে। এই মাছ বিক্রয় করেও প্রচুর পরিমাণ অর্থ করে করেন মৎস্যচাষীগণ। শীতের সময় কোটচাঁদপুর উপজেলা খেজুর গুড়ের জন্য বিখ্যাত। এ মৌসুমে উপজেলার কৃষকগণ খেজুর গুড় ও গুড়ের পাটালী বিক্রয় করেও অর্থ আয় করে থাকে। ব্যবসা বাণিজ্যেও উন্নত প্রাচীন এই জনপথ। তাছাড়া মাঝারি শিল্পকারখানাও তৈরি হচ্ছে।
ভাষা ও সংষ্কৃতি
কোটচাঁদপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ও সংস্কৃতি গঠনে ভূমিকা রেখেছে। বাংলাদেশের দক্ষিণ-পশ্চিম অঞ্চলে অবস্থিত এই উপজেলাকে ঘিরে রয়েছে খুলনা ও ঢাকা বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। উপজেলার আঞ্চলিক ভাষার সাথে সন্নিহিত যশোর ও খুলনার ভাষার অনেকটা সাযুজ্য রয়েছে। এই এলাকার ইতিহাস পর্যালোচনায় দেখা যায় যে কোটচাঁদপুর এর সভ্যতা বহুপ্রাচীন। এই এলাকায় প্রাপ্ত প্রত্নতাত্ত্বিক নিদর্শন প্রাচীন সভ্যতার বাহক হিসেবে দেদীপ্যমান। সাংস্কৃতিক পরিমন্ডলে উপজেলার অবদানও অনস্বীকার্য।
নদ-নদী ও জলাশয়
কোটচাঁদপুর উপজেলায় ২টি নদী রয়েছে। নদীগুলো হচ্ছে চিত্রা নদী ও কপোতাক্ষ নদ। শহরের প্রাণকেন্দ্রে অবস্থিত কপোতাক্ষ নদ। ব্রিটিশ শাসনামলে এই নদকে কেন্দ্র করে কোটচাঁদপুরে গড়ে উঠেছিল বাণিজ্যকেন্দ্র।
এছাড়া এই উপজেলার সীমানার মধ্য আছে কয়েকটি বাওড়। কুশনা বাওড়, বলুহর বাওড় ও জয়দিয়া বাওড়। বলুহর বাওড়কে কেন্দ্র করে পর্যটন এলাকাও গড়ে উঠেছে।
ইতিহাস
সুবেদার ইসলাম খাঁ মৃত্যুবরণ করার পরে কোটচাঁদপুরের সুবেদার নিযুত হন কাসিম খাঁ। এরপরে ঊনবিংশ শতাব্দীর মাঝামাঝিতে কোটচাঁদপুরকে মহকুমায় উন্নীত করা হয়। ১৮৬৩ সালের ১৪ই মার্চ পর্যন্ত এই এলাকাটি মহকুমা হিসেবে ছিল। কিন্তু তারপরে সেটি সম্পূর্ণরুপে বিলুপ্ত করা হয় এবং কোর্টটিও তখন বিধ্বস্ত হয়ে যায়।
একসময় ছোট কলকাতা খ্যাত কোটচাঁদপুর বিখ্যাত ছিল মাতগুড়ের জন্য। এই গুড় দিতেই তৈরি হতো চিনি এবং সেই চিনি সুখ্যাতি ছিল দেশ-বিদেশে। সেই আমলের চিনিকলের স্মৃতিবহন করে এখনো দাঁড়িয়ে আছে বেশকিছু পুরোনো ভবন। অষ্টাদশ শতাব্দীর শেষ দিকে ইউরোপিয়ান নাগরিক মিস্টার বেইক কোটচাঁদপুরে একটি চিনিকল প্রতিষ্ঠা করেছিলেন। তারপরে এখানে আরও বেশকিছু চিনিকল প্রতিষ্ঠিত হয়।
১৮৮৩ সালে কোটচাঁদপুরকে মিউনিসিপাল কর্পোরেশনে উন্নীত করা হয়। সেই সময় ডিস্ট্রিক ম্যাজিস্টারের দায়িত্বে ছিলেন মি.ক্যাসেল। তারপরে পর্যায়ক্রমে মি. ই জি ম্যাকলয়েড, এইচ সি ম্যাকলয়েড, নীলরঞ্জন রায়, হেমন্ত চন্দ্র দায়িত্ব পালন করেন। কোটচাঁদপুর পৌরসভার প্রথম মুসলিম চেয়ারম্যান নির্বাচিত হয়েছিলেন গোলাম হায়দার সরদার, ১৯৪৭ সালে।
প্রাচীন আমলে তৈরি একটি বিশাল ভবন এখন শহরের মাধ্যমিক বিদ্যালয়ের কাজে ব্যবহৃত হয়। শহরের কেন্দ্রবিন্দুতে অবস্থিত আরেকটি ভবন (তারিন দত্তের বাড়ি) বর্তমানে ব্যবহারের অনুপযোগী ও নড়বড়ে হয়ে গেছে। এখন আর কপোতাক্ষে বড় বড় লঞ্চ, স্টিমার, হাজারমণি নৌকা আসে না। কোটচাঁদপুরের সেই সমৃদ্ধ ঐতিহ্য আর নেই এখন। কোটচাঁদপুরের এসব ভবনগুলো বাংলাদের ইতিহাস-ঐতিহ্যের একটি বড় অংশ। এই শহরের পুরাকীর্তিগুলো সংরক্ষণ করা হলে তা আমাদের ঐতিহ্যকে করবে আরও সমৃদ্ধ।
কিলো অ্যাম্পিয়ার লিনিয়ার ইনজেক্টর
কালি (কিলো অ্যাম্পিয়ার লিনিয়ার ইনজেক্টর) একটি লিনিয়ার ইলেকট্রন এক্সিলারেটর, যা ভারতের ডিআরডিও বা "ডিফেন্স রিসার্চ ডেভেলপমেন্ট অর্গানাইজেশন" এবং "বারক" বা "ভাবা পরমাণু গবেষণা কেন্দ্র " মিলিত ভাবে তৈরি করেছে। এটি সাধারণত একটি লেজারের অস্ত্র নয়, এটি এমনভাবে কাজ করার জন্য ডিজাইন করা হয়েছে যে, যদি ভারতীয় অভিমুখে একটি শত্রু ক্ষেপণাস্ত্র উৎক্ষেপন করা হয় তবে "কালি" দ্রুত প্রত্যক্ষ শক্তিশালী ইলেক্ট্রন বিম বা রশ্মীর (আরআরবি) দ্বারা ক্ষেপণাস্ত্রকে নির্মূল করে এবং লক্ষ্য বস্তুকে ধ্বংস করে। লেজারের রশ্মীর বিপরীতে, এটি লক্ষ্য বস্তুতে কোন গর্ত বা ছিদ্র সৃষ্টি করে না, কিন্তু ক্ষেপণাস্ত্রের ইলেকট্রনিক ব্যবস্থাগুলিকে ক্ষতিগ্রস্ত করে।
বিজ্ঞানীরা বলছেন যে এটি সম্ভাব্য একটি রশ্মী অস্ত্র হিসাবে ব্যবহার করা যেতে পারে। এই যন্ত্র দ্বারা উৎপাদিত গিগাওয়াট বিদ্যুতের সাথে মাইক্রোওয়েভগুলি  যখন বোমা, শত্রু ক্ষেপণাস্ত্র এবং বিমানের লক্ষ্যবস্তুতে তাদের ইলেকট্রনিক ব্যবস্থা এবং কম্পিউটার চিপগুলিকে নষ্ট করে তখন সেগুলি নষ্ট অবস্থায় আকাশ থেকে সরাসরি নিচের দিকে নেমে আসবে।
সংক্ষিপ্ত বিবরণ
কালি একটি কণা বেগবর্ধক। এটি ইলেকট্রনের শক্তিশালী রশ্মী (রিলেটিভিস্টিক ইলেক্ট্রন বিমস- আরআরবি) নির্গত করে। যন্ত্রের অন্যান্য উপাদানগুলি ইলেকট্রন শক্তিকে ইএম রেডিয়েশন রূপান্তর করে, যা এক্স-রে (ফ্ল্যাশ এক্স-রে) হিসাবে বা মাইক্রোওয়েভ (হাই পাওয়ার মাইক্রোওয়েভ) কম্পাঙ্কে সামঞ্জস্যযুক্ত করা যেতে পারে। [উদ্ধৃতি প্রয়োজন]
আশা আছে যে, একদিন "কালি"কে উচ্চ-ক্ষমতার মাইক্রোওয়েভ বন্দুক হিসাবে ব্যবহার করা যাবে, যা ক্ষেপণাস্ত ও বিমানকে (ক্ষেপণাস্ত্রের ইলেকট্রনিক ব্যবস্থা ধ্বংস করে) ধ্বংস করতে পারে। তবে, এই ধরনের অস্ত্রশস্ত্রের ব্যবহার করার অনেক বাধা রয়েছে। [উদ্ধৃতি প্রয়োজন]
ইতিহাস
কালি প্রকল্পের প্রথম প্রতিষ্ঠাতা ড. পি. এইচ. রন এবং ১৯৮৫ সালে ভাবা পরমাণু গবেষণা কেন্দ্রের তৎকালীন পরিচালক ড. আর. চিদাম্বরম দ্বারা আলোচিত হয়। ১৯৮৯ সালের শুরুতে প্রকল্পটির কাজ শুরু হয়, ভাবা পরমাণু গবেষণা কেন্দ্রের  এক্সিলারেটর ও পালস পাওয়ার ডিভিশনে। (ড. চিদাম্বরম প্রধানমন্ত্রীর বৈজ্ঞানিক উপদেষ্টা এবং পারমাণবিক শক্তি কমিশনের চেয়ারম্যান ছিলেন)। ডিআরডিও এই প্রকল্পের সাথে জড়িত। এটি প্রাথমিকভাবে শিল্পে ব্যবহারের জন্য উন্নত হয়েছিল, যদিও পরে প্রতিরক্ষা সরঞ্জাম হিসাবে কালির ব্যবহার পরে সকলের কাছে পরিষ্কার হয়ে যায়।
প্রথম কালির অ্যাক্সিলারেটরের ~ ০.৪ গিগাওয়াট শক্তি ছিল, যা পরবর্তী সংস্করণগুলিতে উন্নত হয়েছিল। এগুলি ছিল কালি ৮০, কালি ২০০, কালি ১০০০, কালি ৫,০০০ এবং কালি ১০,০০০।
২০০৪ সালের শেষের দিকে কলি-৫,০০০ ব্যবহারের জন্য কমিশন করা হয়েছিল।
জেফ হার্ডি
জেফরি নিরো হার্ডি (জন্ম আগস্ট ৩১, ১৯৭৭), পেশাগত ভাবে জেফ হার্ডি নামে পরিচিত একজন আমেরিকান পেশাদার কুস্তিগীর এবং সঙ্গীতজ্ঞ যিনি বর্তমানে অল এলিট রেসলিং (এইডাব্লিউ) এর সাথে চুক্তিবদ্ধ রয়েছেন। তিনি ডাব্লিউডাব্লিউই এবং টোটাল ননস্টপ একশন রেসলিং (টিএনএ) তে কাজ করার জন্য বেশি পরিচিত। রেডিও স্টেশন "টকস্পোর্ট" এর অনুসারে তাকে সর্বকালের অন্যতম সেরা কুস্তিগীরদের মধ্যে গণ্য করা হয়। তিনি বেশি পরিচিত তার সাহসী এবং ঝুঁকিপূর্ণ মুভ গুলোর জন্য। তার ভাই ম্যাট হার্ডির সাথে তার ট্যাগ টিমকে পেশাদারি কুস্তি ইতিহাসের অন্যতম সেরা দল হিসেবে বিবেচনা করা হয়।
জেফ হার্ডি একজন ট্যাগ টিম স্পেশালিষ্ট। তিনি বিভিন্ন কুস্তি প্রোমোশনে তার বাস্তব জীবনের ভাই ম্যাট হার্ডির সাথে ট্যাগ টিম হয়ে কুস্তি করেছেন। এবং চ্যাম্পিয়নশিপও জিতেছেন। তেমন কয়েকটি উল্লেখযোগ্য চ্যাম্পিয়নশিপ হলো একবার রিং অব অনার ওয়ার্ল্ড ট্যাগ টিম চ্যাম্পিয়নশিপ, দুইবার টিএনএ ওয়ার্ল্ড ট্যাগ টিম চ্যাম্পিয়নশিপ, একবার ডাব্লিউসিডাব্লিউড ট্যাগ টিম চ্যাম্পিয়ন, ছয়বার ডাব্লিউডাব্লিউএফ/ওয়ার্ল্ড ট্যাগ টিম চ্যাম্পিয়ন, একবার র ট্যাগ টিম চ্যাম্পিয়নশিপ জিতেছেন। হার্ডি সিঙ্গেল কুস্তিগির হিসেবেও একটি সফল ক্যারিয়ার অতিবাহিত করেছে। সিঙ্গেল কুস্তিগির হিসেবে তিনি দুইবার ওয়ার্ল্ড হেভিওয়েট চ্যাম্পিয়নশিপ একবার ডাব্লিউডাব্লিউই চ্যাম্পিয়নশিপ একবার ডাব্লিউডাব্লিউই ইউরোপিয়ান চ্যাম্পিয়নশিপ একবার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ তিনবার ডাব্লিউডাব্লিউই/ডাব্লিউডাব্লিউএফ হার্ডকোর চ্যাম্পিয়নশিপ চারবার ডাব্লিউডাব্লিউই/ডাব্লিউডাব্লিউএফ আন্তঃমহাদেশীয় চ্যাম্পিয়নশিপ একবার ডাব্লিউডাব্লিউএফ লাইট হেভিওয়েট চ্যাম্পিয়নশীপ জিতেছেন। এছাড়াও তিনি নবম গ্র্যান্ডস্ল্যাম চ্যাম্পিয়ন (আসল ফরম্যাটে) বারতম গ্র্যান্ডস্ল্যাম চ্যাম্পিয়ন (আধুনিক ফরম্যাটে) দুইবার স্ল্যামি অ্যাওয়ার্ড বিজেতা।
প্রাথমিক জীবন
জেফ ১৯৭৭ সালের ৩১ আগস্ট জন্ম নেয়। সে গিলবার্ট এবং রুবি মুর হার্ডির সন্তান। তার বড় ভাই ম্যাট হার্ডি। ১৯৮৬ সালে যখন হার্ডির মাত্র ৯ বছর তখন তার মা ব্রেইন ক্যান্সার এ মারা যায়। যখন তার ১২ বছর সে মোটরবাইকের প্রতি আকর্ষণ অনুভব করে। ১৩ বছর বয়সে সে প্রথম মোটরবাইক কিনে যার নাম ছিল ইয়ামাহা ওয়াইজেড-৮০। নবম শ্রেণিতে পড়া অবস্থায় সে প্রথম মোটরবাইক প্রতিযোগিতায় অংশগ্রহণ করে।. হার্ডি যুবক বয়সে বেসবল খেলতো। তাকে বাইক চালানো ছেড়ে দিতে যখন সে বাহুর ইঞ্জুরিতে পড়ে। হাইস্কুলে থাকার সময় সে ফুটবলও খেলতো। তার পজিশন ছিল ফুলব্যাক এবং লাইনব্যাকার। হাইস্কুলে থাকার সময় সে অপেশাদার কুস্তিও করতো। হাইস্কুলে সে ফুটবল খেলা ছেড়ে দেয়। তাকে পেশাদারি কুস্তি এবং ফুটবলের মধ্যে একটি বাছাই করতে বলা হলে সে পেশাদারি কুস্তি বাছাই করে। স্কুলে থাকাকালীন তার পছন্দের বিষয় ছিল ইউ.এস হিস্ট্রি এবং আর্ট যেখানে সে সবমসময় অতিরিক্ত ক্রেডিট অর্জন করতো।
প্রাথমিক ক্যারিয়ার (১৯৯২-১৯৯৮)
হার্ডি তার ভাই এবং বন্ধুদের নিয়ে ট্রাম্পলিন কুস্তি ফেডারেশন (টিডাব্লিউএফ) চালু করে। এখানে তারা টিভিতে দেখা বিভিন্ন কুস্তি মুভ অনুকরণ করতো। পরে টিডাব্লিউএফ বিভিন্ন নামে প্রচার হতে থাকে। কয়েকবছর হার্ডি এবং তার বন্ধুরা বিভিন্ন ছোটখাটো স্বাধীন কুস্তি প্রোমোশনে কাজ করা শুরু করে। ডাব্লিউডাব্লিউএফ এ আসার আগে হার্ডি এবং তার ভাই ম্যাট থমাস সিম্পসনের সাথে নিজেদের কুস্তি প্রোমোশন চালু করে যার নাম দেয় ওমেগা। এটি ছিল টিডাব্লিউএফ এর সবচেয়ে সফলতম সংস্করণ। যেখানে বিভিন্ন কুস্তিগিররা বিভিন্ন গিমিক অনুযায়ী কুস্তি করতো। জেফ হার্ডির গিমিকটি ছিল উইলো দ্য উইসপ। তারা ১৯৯৮ সালের এপ্রিল মাসে ডাব্লিউডাব্লিউএফ এর সাথে চুক্তি করে।
প্রাথমিক ক্যারিয়ার (১৯৯৪-১৯৯৭)
হার্ডি কুস্তি করার অনুপ্রেরণা পায় স্টিং, দ্য আলটিমেট ওয়ারিওর, শন মাইকেলস দের কুস্তি দেখে। ১৯৯৪ সালের মে ২৩ তারিখে হার্ডি ডাব্লিউডাব্লিউএফ এ তার অভিষেক ম্যাচ খেলে রেজর রেমন এর বিপক্ষে একজন জবার হিসেবে। ওই রাতে তার রিং নেম ছিল কেইথ ডেভিস। গেরি সাভুজ হার্ডিকে টনি গারিয়ার এজেন্ট হিসেবে নিয়ে আসে। টনিকে বলা হয়েছিল যে হার্ডির বয়স ১৮ বছর (তখন তার বয়স ছিল মাত্র ১৬ বছর)। এরপরের দিন সে তার আসল নামে দ্য ১-২-৩ কিডের সাথে ম্যাচ খেলে। যেটি জুন ২৫ এর সুপারস্টারস এর এপিসোডে সম্প্রচার করা হয়। ১৯৯৭ এর শেষ পর্যন্ত সে জবার হিসেবে কুস্তি করে। ১৯৯৮ সালের দিকে সে বড় পুশ পায়।
দ্য হার্ডি বয়েজ (১৯৯৮-২০০২)
হার্ডি এবং তার ভাই ডরি ফাংক জুনিয়র এর থেকে প্রশিক্ষণ গ্রহণ করে। সেখানে তারা কার্ট এঙ্গেল ক্রিশ্চিয়ানদের মতো কুস্তিগিরদের সাথে প্রশিক্ষণ নেয়। তারা ডাব্লিউডাব্লিউএফ এ দ্য হার্ডি বয়েজ নামে একটি ট্যাগ টিম গঠনের মাধ্যমে ফিরে আসে। এবং ১৯৯৯ সালের মাঝামাঝি দ্য ব্রুড এর সাথে ফিউড করে। ফিউড চলার সময় তারা মাইকেল হায়েস কে ম্যানেজার হিসেবে নিয়োগ দেয়। জুলাই ৫ তারিখে তারা দ্য অ্যাকোলেটস কে হারিয়ে প্রথমবারের মতো ডাব্লিউডাব্লিউই ট্যাগ টিম চ্যাম্পিয়নশিপ জিতে। কিন্তু একমাস পর আবার দ্য অ্যাকোলেটস এর কাছে চ্যাম্পিয়নশিপ বেল্ট হারায়। তারা অক্টোবর ১৭ ১৯৯৯ সালে নো মার্সিতে এজ এবং ক্রিশ্চিয়ান এর সাথে সর্বপ্রথম ট্যাগ টিম ল্যাডার ম্যাচ খেলে। রেসলম্যানিয়া ২০০০ এ হার্ডি বয়্স রা সর্বপ্রথম ট্রিপল থ্রেট ল্যাডার ম্যাচ খেলে দ্য ডাডলি বয়্স এবং এজ ও ক্রিশ্চিয়ান এর বিপক্ষে। এই ম্যাচে জেফ হার্ডি ২০ ফুট উচু ল্যাডার থেকে বুব্বা রে ডাডলির উপর সোয়েন্টন বোম্ব হিট করে। ২০০০ সালে হার্ডি বয়্স রা তাদের বাস্তব জীবনের বন্ধু লিটাকে তাদের নতুন ম্যানেজার হিসেবে নিয়োগ দেয়। তখন তারা তিনজন টিম এক্সট্রিম নামে পরিচিতি পায়।
সামারস্ল্যাম এ হার্ডি বয়্স সর্বপ্রথম টেবিল, ল্যাডার এবং চেয়ার ম্যাচ খেলে এজ ও ক্রিশ্চিয়ান এবং দ্য ডাডলি বয়্স এর সাথে ট্যাগ টিম চ্যাম্পিয়নশিপের জন্য কিন্তু টাইটেল জিততে অসফল হয়। হার্ডি তার হাই রিস্ক স্টান্ট এর ফলে সবার নজর কাড়ে। এর ফলে হার্ডি সিঙ্গেল কুস্তিগির হিসেবে পুশ পায়। এবং ট্রিপল এইচকে হারিয়ে জিতে নেয় ডাব্লিউডাব্লিউই আন্তঃমহাদেশীয় চ্যাম্পিয়নশিপ জেরি লিনকে হারিয়ে জিতে নেয় ডাব্লিউডাব্লিউএফ লাইট হেভিওয়েট চ্যাম্পিয়নশিপ, রব ভ্যান ড্যাম এবং মাইক অসম কে হারিয়ে জিতে নেয় ডাব্লিউডাব্লিউই হার্ডকোর চ্যাম্পিয়নশিপ। হার্ডি তার হার্ডকোর চ্যাম্পিয়নশিপ বেল্টটি দ্য আন্ডারটেকার এর কাছে হারায়। এরপরের স্ম্যাকডাউনে আন্ডারটেকার লিটা এবং হার্ডিকে আক্রমণ করে তাদের ইঞ্জুরি করে দেয়।(ক্যায়ফেব) এরপরে ম্যাটকেও আক্রমণ করে এবং তাকেও ইঞ্জুরি করে। রয়্যাল রাম্বল এর আগ পর্যন্ত তাদের আর দেখা যায় নি। কারণ ডাব্লিউডাব্লিউএফ তাদের চরিত্রের জন্য কোনো স্টোরিলাইন খুজে পায় নি। তারা আবার একটি টিম হিসেবে ফিরে আসে। এপ্রিল ২০০২ সালে অভিষিক্ত ব্রক লেসনার হার্ডি বয়্স কে আক্রমণ করে। এরপর হার্ডি বয়্স রা লেসনারের সাথে ফিউড শুরু করে। ব্যাকল্যাশে লেসনারের অভিষেক ম্যাচে সে জেফ হার্ডির মুখোমুখি হয়। এই ম্যাচে লেসনার ডমিনেট করে হার্ডিকে নকআউটের মাধ্যমে পরাজিত করে। তারপরের কয়েকসপ্তাহ হার্ডি বয়্স রা লেসনার এর সাথে ফিউড করে। হার্ডি লেসনার এর বিপক্ষে একমাত্র জয় পায় ডিসকোয়ালিফিকেশনের মাধ্যমে। জাজমেন্ট ডে তে হার্ডি বয়্স রা পল হেইম্যান এবং ব্রক লেসনার এর মুখোমুখি হয়। যেটিতে ব্রক এবং পল জয়ী হয়। জুলাই ২০০২ সালে হার্ডি ব্রাডশোকে হারিয়ে তৃতীয়বারের মতো হার্ডকোর চ্যাম্পিয়নশিপ জিতে।
সিঙ্গেল কুস্তিগির হিসেবে প্রতিষ্ঠা (২০০২-২০০৩)
কয়েক বছর ট্যাগ টিম ডিভিশনে কুস্তি করে হার্ডি দ্য আন্ডারটেকারকে ডাব্লিউডাব্লিউই আনডিসপুটেড চ্যাম্পিয়নশিপের জন্য একটি ল্যাডার ম্যাচের জন্য চ্যালেঞ্জ জানায়। যেটিতে আন্ডারটেকার জিতে। ম্যাচের পর আন্ডারটেকার হার্ডিকে লাস্ট রাইড হিট করে চলে যায়। কিন্তু হার্ডি আবার উঠে বলে "Undertaker I'm still stand" এরপর আন্ডারটেকার আবার রিংয়ে আসে এবং হার্ডিকে অভ্যর্থনা জানায়। এরপর হার্ডি বিভিন্ন সিঙ্গেল চ্যাম্পিয়নশিপের জন্য ম্যাচ খেলে। উইলিয়াম রিগ্যালকে হারিয়ে হার্ডি ডাব্লিউডাব্লিউই ইউরোপিয়ান চ্যাম্পিয়নশিপ জিতে। কয়েক সপ্তাহ পর হার্ডি ইন্টারকন্টিনেন্টাল চ্যাম্পিয়ন রব ভ্যান ড্যাম এর কাছে তার টাইটেল হারায়। এবং ইউরোপিয়ান চ্যাম্পিয়নশিপ এবং ইন্টারকন্টিনেন্টাল চ্যাম্পিয়নশিপের সাথে যুক্ত হয়ে ইউরোপিয়ান চ্যাম্পিয়নশিপটি বিলুপ্ত হয়ে যায়। শেষ পর্যন্ত হার্ডি বয়্স এর বিচ্ছেদ ঘটে। এবং হার্ডি র তেই থেকে যায় এবং ম্যাট স্টেফনি ম্যাকমোহান এর স্ম্যাকডাউনে চলে যায়। জানুয়ারি ২০০৩ সালে হার্ডি শন মাইকেলস এবং ভ্যান ড্যামকে আক্রমণের মাধ্যমে হিল (ভিলেন) হয়ে যায়। এরপর সে ট্রিশ স্টারটাসের সাথে ডেটিং করে (ক্যায়ফেব)। সে ডাব্লিউডাব্লিউইতে তার সর্বশেষ ম্যাচ খেলে দ্য রক এর বিপক্ষে যেটিতে সে হেরে যায়। এপ্রিল ২২ ২০০৩ সালে হার্ডিকে ডাব্লিউডাব্লিউই থেকে বের করে দেওয়া হয়। কারণ হিসেবে বলা হয় তার ড্রাগস এর ব্যবহার, অশোভন আচরণ, পুর্ণবাসন কেন্দ্রে যেতে অস্বীকার, তার শোচনীয় রিং পারফরম্যান্স।
রিং অব অনার (২০০৩)
২০০৩ সালেরিং অফ অনারের শো ডেথ বিফোর ডিসঅনার এ অংশ নেয়। সেখানে তার গিমিক ছিল উইলো দ্য উইসপ তখন সে ট্রেন্চ কোর্ট এবং মাস্ক পড়ত। অনেক তাড়াতাড়িই হার্ডি তার মাস্ক এবং জ্যাকেট খুলে ফেলে। সে তখন পুরনো (ডাব্লিউডাব্লিউই তে থাকাকালীন) পোশাকের সদৃশ্য পোশাক পড়ত। রিং অব অনার এর দর্শকরা হার্ডিকে ম্যাচের শুরুতে ম্যাচ চলাকালীন এবং ম্যাচ শেষে বু দিত। মাঝে মাঝে We want Matt বা You got fired চ্যান্ট শোনা যেত। হার্ডি এরপর একবছরের জন্য কুস্তি থেকে দূরে সরে গিয়ে তার মোটর ক্রস এ মনোযোগ দেয় এবং প্রতিযোগিতায় অংশ নেয়।
টোটাল ননস্টপ অ্যাকশন কুস্তি (২০০৪-২০০৬)
জুন ২৩ ২০০৪ সালে হার্ডি টিএনএ তে অভিষেক ম্যাচ খেলে টিএনএ এক্স ডিভিশন চ্যাম্পিয়ন এজে স্টাইলস এর বিপক্ষে। ম্যাচটি নো কন্টেস্ট এ শেষ হয় যখন কিড ক্যাশ এবং ডালাস ম্যাচে হস্তক্ষেপ করে। টিএনএ তে হার্ডি তার এন্ট্রাস থিম পরিবর্তন করে। এবং নতুন নিকনেম ধারণ করে The Charismatic Enigma। জুলাই ২১ তারিখে হার্ডি ফিরে আসে এবং এনডাব্লিউএ ওয়ার্ল্ড হেভিওয়েট চ্যাম্পিয়ন জেফ জ্যারাটকে ম্যাচ খেলার জন্য চ্যালেঞ্জ করে। কিন্তু জিততে ব্যর্থ হয়। অক্টোবর ২০০৪ হার্ডি একটি টুর্নামেন্ট জিতে এবং জেফ জ্যারাটকে এনডাব্লিউএ হেভিওয়েট চ্যাম্পিয়নশিপের জন্য চ্যালেঞ্জ করে। তারা টিএনএর প্রথম পে-পার-ভিউ ভিক্টরি রোড এ একটি ল্যাডার ম্যাচে মুখোমুখি হয়। কিন্তু কেভিন ন্যাশ এবং স্কট হল এর হস্তক্ষেপের কারণে জ্যারাট আবার হার্ডিকে হারায়। হার্ডি টিএনএ তে ফিরে আসার চার মাস পর তার প্রথম ম্যাচ খেলে ববি রুড এর বিপক্ষে আনব্রেকেবল পিপিভিতে। কিন্তু জেফ জ্যারাটের কারণে হেরে যায়। অক্টোবর ২৩ তারিখে বাউন্ড ফর গ্লোরি তে মনস্টার বলস ম্যাচে হার্ডি একটি ফেটাল ফোর-ওয়ে ম্যাচে এবিস রিনো সাবুর সাথে মুখোমুখি হয়। এই ম্যাচটিতে রিনো হার্ডির উপর সেকেন্ড রোপ রিনো ড্রাইভার হিট করে জয় পায়। এই ম্যাচে হার্ডি রিনোর উপর ২২ ফুট (৬.৭১ মি) উপরের ল্যাডার থেকে সোয়েন্টন বোম্ব হিট করে। যাত্রা করতে সমস্যা হওয়ায় হার্ডি টার্নিং পয়েন্টে অংশ নিতে পারে নি। ফলস্বরুপ তাকে টেলিভিশন শো থেকে বহিষ্কার করে দেওয়া হয়। জুন ২০০৬ সালে হার্ডির টিএনএর সাথে চুক্তি শেষ হয়ে যায় এবং তাকে কোম্পানি থেকে ছেড়ে দেওয়া হয়।
হার্ডি বয়্স এর রিইউনিয়ন (২০০৬-২০০৭)
২০০৬ সালের আগস্ট ৪ তারিখে ডাব্লিউডাব্লিউই ঘোষণা করে হার্ডি তাদের সাথে আবার চুক্তি সাক্ষর করেছে। হার্ডির ফিরে আসার দিনে হার্ডি ডিসকোয়ালিফিকেশন এর মাধ্যমে ডাব্লিউডাব্লিউই চ্যাম্পিয়ন এজকে হারায়। অক্টোবর ২ তারিখে র এর এপিসোডে হার্ডি জনি নিট্রো কে হারিয়ে দ্বিতীয় বারের ইন্টারকন্টিনেন্টাল চ্যাম্পিয়নশিপ জিতে। নভেম্বর ৬ তারিখে নিট্রোর কাছর টাইটেলটি হারায় যখন নিট্রো তাকে চ্যাম্পিয়নশিপ বেল্ট দিয়ে আঘাত করে। নভেম্বর ১৩ তারিখে হার্ডি তার টাইটেলটি আবার পুনুরূদ্ধার করে যখন নিট্রোকে ক্লাফিক্স পিন দিয়ে আঘাত করে। এবং তৃতীয় বারের মতো ইন্টারকন্টিনেন্টাল চ্যাম্পিয়ন হয়। নভেম্বর ২১ তারিখে ইসিডব্লিউ অন সাই ফাই এর এপিসোডে হার্ডি তার ভাই ম্যাট এর সাথে টিমআপ করে পাচঁ বছরে প্রথম কোনো ম্যাচ খেলে এবং ফুল ব্লাডেড ইতালিয়ান কে হারায়। ২০০৭ নিউ ইয়ার'স রেভ্যুলেশন পিপিভিতে একটি স্টিল কেইজ ম্যাচে হার্ডি আরো একবার নিট্রোকে হারায়। ফেব্রুয়ারি ১৯ এর "র" এর এপিসোডে হার্ডি তার চ্যাম্পিয়নশিপ বেল্টটি উমাগার কাছে হারায়। এপ্রিল ২০০৭ এ হার্ডি রেসলম্যানিয়ায় মানি ইন দ্য ব্যাংক ল্যাডার ম্যাচে অংশ নেয়। এই ম্যাচে ম্যাট এজ কে রিংয়ের বাইরে নিয়ে যায়। এবং হার্ডিকে ব্রিফকেস নিতে বলে। কিন্তু হার্ডি ২০ ফুট ল্যাডার এর উপর থেকে এজ কে লেগ ড্রপ দেয় এবং উভয়ই ইঞ্জুরি হয়ে পড়ে। এরপর তাদের দুইজনকেই স্ট্রেচারে করে নিয়ে যাওয়া হয়। রেসলম্যানিয়ার পরের রাতে হার্ডি বয়্স রা ডাব্লিউডাব্লিউই ট্যাগ টিম চ্যাম্পিয়নশিপ এর জন্য ১০ জনের ব্যাটেল রয়্যালে অংশ নেয়। তারা জন সিনা এবং শন মাইকেলস এর থেকে চ্যাম্পিয়নশিপ জিতে নেয় লেন্স কেড এবং মারডুচ কে সর্বশেষ এলিমিনেট করে। "ওয়ান নাইট স্ট্যান্ড" পিপিভিতে হার্ডি বয়্স রা একটি ল্যাডার ম্যাচে তাদের টাইটেল ডিফেন্স করে। এরপরের রাতে কেড এবং মারডুচ এর কাছে টাইটেল হারায় আগের রাতে ল্যাডার ম্যাচ খেলার ইঞ্জুরির কারণে।
ওমান টুয়েন্টি২০ আন্তর্জাতিক ক্রিকেটারদের তালিকা
এটি ওমান টুয়েন্টি২০ আন্তর্জাতিক ক্রিকেটারদের তালিকা। একটি টুয়েন্টি২০ আন্তর্জাতিক খেলা হচ্ছে একটি আন্তর্জাতিক ক্রিকেট খেলা যা দুটি প্রতিনিধিত্বকারী দলের মধ্যে হয়ে থাকে, যাদের উভয় দলের আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক (টি২০আই) মর্যাদা থাকতে হবে। এক জন টুয়েন্টি২০ আন্তর্জাতিক খেলোয়াড় নিয়ন্ত্রিত হয়ে থাকেন টুয়েন্টি২০ ক্রিকেট আইনে। তালিকাটি প্রতিটি খেলোয়াড়ের প্রথম টি২০ ক্যাপ অর্জনের ভিত্তিতে সাজানো হয়েছে। যদি একই ম্যাচে একাধিক খেলোয়াড় তাদের প্রথম টি২০ ক্যাপটি জিতে থাকেন তাহলে তাদেরকে নামের বর্ণানুসারে সাজানো হয়েছে।
জেফ হার্ডি
ইন্টারকন্টিনেন্টাল চ্যাম্পিয়ন (২০০৭-২০০৮)
জুলাই এর শেষ দিকে দ্য গ্রেট আমেরিকান ব্যাশ পিপিভিতে উমাগা হার্ডিকে হারিয়ে তার ইন্টারকন্টিনেন্টাল চ্যাম্পিয়নশিপ টাইটেল রিটেইন করে। হার্ডি কিছুদিনের জন্য ডাব্লিউডাব্লিউই থেকে ছুটি নিয়ে তার নিজের ওয়েবসাইট The HardyShow.com চালু করে। আগস্ট এর ২৭ তারিখ র এর এপিসোডে মি কেনেডির বিপক্ষে ম্যাচ দিয়ে ফিরে আসে। কিন্তু উমাগার হস্তক্ষেপের কারণে ম্যাচটি ডিসকোয়ালিফাই হয়ে যায়। এরপরের সপ্তাহে সেপ্টেম্বর ৩ তারিখে হার্ডি উমাগাকে হারিয়ে তার চতুর্থ ইন্টারকন্টিনেন্টাল টাইটেল জিতে। আর্মেগডন এ হার্ডি ট্রিপল এইচকে হারিয়ে ডাব্লিউডাব্লিউই চ্যাম্পিয়নশিপের জন্য নাম্বার ওয়ান কন্টেনডার হয়। রয়্যাল রাম্বলে হার্ডি এবং রেন্ডি অরটন ব্যক্তিগত ফিউডে জড়ায়। যখন অরটন হার্ডির ভাই ম্যাটের মাথায় লাথি মারে (ক্যায়ফেব)। হার্ডি এর প্রতিশোধ নেওয়ার জন্য ডাব্লিউডাব্লিউই র এর সেট এর উপর থেকে অরটন এর উপন সোয়েন্টন বোম্ব হিট করে। হার্ডি "এলিমিনেশন চেম্বার ম্যাচ" খেলার জন্য ছয়জনের একজন নির্বাচিত হয়। কিন্তু ট্রিপল এইচ দ্বারা এলিমিনেট হয় যে এই ম্যাচের বিজয়ি ছিল। হার্ডি ক্রিস জেরিকোর হাইলাইট রিল এ অথিতি হিসেবে আসে। কিন্তু তাদের সেগমেন্ট শেষে ক্রিস জেরিকোকে আক্রমণ করে। এরপরের র তে হার্ডি তার টাইটেল টি জেরিকোর কাছে হারায়। মূলত মার্চ ১১ তে হার্ডিকে ৬০ দিনের জন্য বহিষ্কার করা হয়। এজন্য তাকে রেসলম্যানিয়ার মানি ইন দ্য ব্যাংক ল্যাডার ম্যাচ থেকেও বহিষ্কার করা হয় যেটাতে তাকে জিতার জন্য বুক হয়েছিল। মে ১২ তারিখে র তে হার্ডি ফিরে আসে এবং উমাগাকে হারায়। ওয়ান নাইট স্ট্যান্ডে হার্ডি উমাগাকে ফলস কাউন্ট অ্যানিহোয়াইর ম্যাচে হারায়।
ওমান টুয়েন্টি২০ আন্তর্জাতিক ক্রিকেটারদের তালিকা
বিশ্ব টুয়েন্টি২০ বাছাইপর্বে সেরা ছয় দলে অবস্থান করায় ওমান প্রথম টি২০আই মর্যাদা পায় ২০১৫ সালের জুলাই মাসে। উক্ত সংস্করণে দলটির অভিষেক হয় আফগানিস্তানের বিপরীতে পঞ্চম স্থান নির্ধারণী প্রতিযোগিতার সর্বশেষ খেলায়। ক্যাস্টেল এভিনিউ ডাবলিন এ অনুষ্ঠিত এ খেলায় ওমান ৫ উইকেটে পরাজিত হয়। ওমান তাদের টি২০আই মর্যাদা রক্ষা করতে সচেষ্ট হয় ২০১৯ পর্যন্ত। এপ্রিল ২০১৮তে আইসিসি তার সকল সদস্য দেশকে ২০১৯ এর ১ জানুয়ারি থেকে পূর্ণ টুয়েন্টি২০ আন্তর্জাতিক মর্যাদা অনুমোদনের ঘোষণা দেয়। ফলে ওমানের টি২০আই মর্যাদা বজায় থাকে।
জেফ হার্ডি
ওয়ার্ল্ড টাইটেল জেতা এবং চলে যাওয়া (২০০৮-২০০৯)
জুন ২৩ তারিখে হার্ডি র থেকে স্ম্যাকডাউনে ড্রাফট হয়। জুলাই ৪ তারিখে তার স্ম্যাকডাউনের অভিষেক ম্যাচে জন মরিসনকে হারায়। স্টোরিলাইন অনুযায়ী সারভাইভার সিরিজে হার্ডিকে ওয়ার্ল্ড চ্যম্পিয়নশীপ জিতানোর কথা ছিল। কিন্তু হার্ডিকে হোটেলে অচেতন অবস্থায় পাওয়ায় এজকে চ্যাম্পিয়নশিপ জিতানো হয়। আর্মেগডনে হার্ডি ট্রিপল এইচ এবং এজকে হারিয়ে ডাব্লিউডাব্লিউই চ্যাম্পিয়ন হয় যেটি ছিল হার্ডির প্রথম কোনো ওয়ার্ল্ড চ্যাম্পিয়নশিপ। রয়্যাল রাম্বল ২০০৯ এ হার্ডি এজের কাছে তার চ্যাম্পিয়নশিপ বেল্ট হারায় যখন ম্যাট জেফ কে স্টিল চেয়ার দিয়ে আঘাত করে। ম্যাট জেফকে একটি এক্সট্রিম রুলস এবং স্ম্যাকডাউনে একটি স্ট্রেচার ম্যাচে হারায়। জেফ ম্যাট কে ব্যাকল্যাশ এ একটি আই কুইট ম্যাচে হারিয়ে তাদের ফিউড শেষ করে। হার্ডি ওয়ার্ল্ড হেভিওয়েট চ্যাম্পিয়ন এজকে একটি নন টাইটেল ম্যাচে হারিয়ে ম্যাচের স্টিপুলেশন নির্ধারণ করার সুযোগ পায়। সে ল্যাডার ম্যাচ নির্বাচন করে। এক্সট্রিম রুলসে হার্ডি এজকে হারিয়ে প্রথমবারের মতো ওয়ার্ল্ড হেভিওয়েট চ্যাম্পিয়ন হয়। কিন্তু কিছুক্ষণ পর সিএম পাংক তার মানি ইন দ্য ব্যাংক ক্যাশ ইন করে হার্ডিকে হারিয়ে চ্যাম্পিয়ন হয়। নাইট অফ চ্যাম্পিয়নস এ হার্ডি পাংক কে হারিয়ে দ্বিতীয় বারের মতো ওয়ার্ল্ড হেভিওয়েট চ্যাম্পিয়নশিপ জিতে। সামারস্ল্যাম এ একটি টেবিল ল্যাডার এবং চেয়ার ম্যাচে পাংক হার্ডিকে হারিয়ে আবার চ্যাম্পিয়ন হয়। আগস্ট ২৮ এ স্ম্যাকডাউনের এপিসোডে একটি স্টিল কেইজ ম্যাচে হেরে হার্ডিকে ডাব্লিউডাব্লিউই থেকে বিদায় নিতে হয় (ক্যায়ফেব)। হার্ডি সত্যিকারেই ডাব্লিউডাব্লিউই ছেড়ে চলে যায় কারণ সে ঘাড়ের ইঞ্জুরি আর পায়ের ইঞ্জুরিতে ভুগছিল।
ওমান টুয়েন্টি২০ আন্তর্জাতিক ক্রিকেটারদের তালিকা
খেলোয়াড়দের তালিকা
শেষ হালনাগাদ ১৭ ফেব্রুয়ারি ২০১৯। এই তালিকায় কেবলমাত্র একটি টি২০আই খেলায় অবতীর্ণ হয়েছে এমন খেলোয়াড়সহ সকল খেলোয়াড়কে অন্তর্ভুক্ত করা হয়েছে এবং অভিষেকের উপস্থিত অনুসারে ক্রম সাজানো হয়েছে। যদি একই খেলায় একে অধিক খেলোয়াড়ের অভিষেক হয়, তবে তাদেরকে তাদের নামের বর্ণানুসারে সাজানো হয়েছে।
জেফ হার্ডি
ইমমোর্টাল (২০১০-২০১১)
২০১০ সালের জানুয়ারির ৪ তারিখে হার্ডি টিএনএ তে ফিরে আসে। এরপরের রাতে টিএনএ ঘোষণা করে হার্ডি তাদের সাথে নতুন চুক্তি সাক্ষর করেছে। মার্চ ১৫ তারিখে হার্ডি তখনকার টিএনএ ওয়ার্ল্ড হেভিওয়েট চ্যাম্পিয়ন এজে স্টাইলস কে একটি নন টাইটেল ম্যাচে হারায়। আগস্ট ১৯ এর এপিসোডে রব ভ্যান ড্যাম ইঞ্জুরি হলে টিএনএ ওয়ার্ল্ড হেভিওয়েট চ্যাম্পিয়নশিপ টাইটেল ভ্যাকেট করতে হয়। বাউন্ড ফর গ্লোরি তে হার্ডি কার্ট অ্যাঙ্গেল এবং মি অ্যান্ডারসন এর মুখোমুখি হয় টিএনএ ওয়ার্ল্ড হেভিওয়েট চ্যাম্পিয়নশিপের জন্য। ম্যাচে হার্ডি হিল (ভিলেন) হয়ে যায় সে হাল্ক হোগান এবং এরিক বিশফ এর সহযোগীতায় প্রথমবারের মতো টিএনএ ওয়ার্ল্ড হেভিওয়েট চ্যাম্পিয়নশিপ জিতে। তারা জেফ জ্যারাট এবং এবিস এর সাথে যোগ দেয় এবং একটি নতুন স্টেবল গঠন করে নাম দেয় ইমমোর্টাল। তখন হার্ডি নতুন গিমিকে ধারণ করে। হোগান এই টাইটেল নতুন নাম দেয় ''টিএনএ ইমমোর্টাল চ্যাম্পিয়নশিপ। টার্নিং পয়েন্টে হার্ডি তার টাইটেল ম্যাট মর্গান এর বিপক্ষে সফলভাবে ডিফেন্স করে। জানুৃয়ারি ৪ ২০১১ তে হার্ডি নিউ জাপান প্রো কুস্তি তে অভিষেক করেন। রেসেল কিংডম ৫ এ হার্ডি তাতসুয়া নাইতো কে হারিয়ে তার টিএনএ ওয়ার্ল্ড হেভিওয়েট চ্যাম্পিয়ন রিটেইন করে। জানুয়ারি ৯ এ হার্ডির ভাই ম্যাট টিএনএ তে অভিষেক ঘটায় ইমমোর্টাল এর সদস্য হিসেবে। এই রাতে মি. অ্যান্ডারসন টিএনএ হেভিওয়েট চ্যাম্পিয়নশিপের জন্য নাম্বার ওয়ান কন্টেনডার ম্যাচ জিতে। এর কিছুক্ষণ পরেই হার্ডি আসে এবং অ্যান্ডারসন কে চ্যাম্পিয়নশিপ ম্যাচ খেলার চ্যালেঞ্জ জানায়। এই চ্যাম্পিয়নশিপ ম্যাচে রিক ফ্লেয়ার জ্যারাট ম্যাট হস্তক্ষেপ করলেও অ্যান্ডারসন হার্ডি কে হারিয়ে টিএনএ হেভিওয়েট চ্যাম্পিয়ন হয়ে যায়। জানুয়ারি ১৩ এর ইমপ্যাক্ট এর এপিসোডে হার্ডি বয়্স রিইউনিয়ন হয়ে অ্যান্ডারসন এবং রব ভ্যান ড্যাম কে হারায়। ফেব্রুয়ারি ১৩ তে "অ্যাগেইন্স্ট অল ওডস" এ হার্ডি অ্যান্ডারসনকে একটি ল্যাডার ম্যাচে হারিয়ে দ্বিতীয়বারের মতো টিএনএ ওয়ার্ল্ড হেভিওয়েট চ্যাম্পিয়ন হয়। মার্চ ৩ তারিখে (মূল ফেব্রুয়ারি ২৬) ইমপ্যাক্ট এর এপিসোডে স্টিং রিটার্ন করে এবং হার্ডিকে হারিয়ে চ্যাম্পিয়ন হয়। মার্চ ১১ তে "ভিক্টরি রোড" পিপিভিতে স্টিং হার্ডিকে ৯০ সেকেন্ডে হারিয়ে তার টাইটেল রিটেইন করে। টিএনএ এই সিদ্ধান্ত নেয় কারণ হার্ডি অতিরিক্ত মাতাল ছিল। এই ম্যাচে যখন হার্ডির থিম সং বাজে তখন হার্ডি আসতে ৪০ সেকেন্ড দেরি করে। এরপর ম্যাচ শুরু হলে হার্ডি তার টি-শার্ট নিয়ে দর্শকদের দিকে ছুড়ে মারবে কি মারবে না এরকম করতে থাকে। পরে স্টিং হার্ডিকে স্কোরপিয়ান ডেথ ড্রপের মাধ্যমে হার্ডিকে জোর করে পিন করে। এরপরের রাতে টিএনএ হার্ডিকে ঘরে পাঠিয়ে দেয়। মার্চ ১৭ তারিখে হার্ডিকে ইমমোর্টাল থেকে আলাদা করে দেওয়া হয়।
টিএনএ ওয়ার্ল্ড হেভিওয়েট চ্যাম্পিয়ন (২০১১-২০১৩)
আগস্ট ২৩ ২০১১ সালে টিএনএ ঘোষণা করে হার্ডি আবার ফিরে আসবে। ম্যাট টিএনএ ছাড়ার পাচঁ দিন পর হার্ডি ফিরে আসে। সেপ্টেম্বর ৮ এ ইমপ্যাক্ট কুস্তি এর এপিসোডে হার্ডি ফিরে আসে। সেপ্টেম্বর এর ১৫ তারিখ ছয় মাস টিএনএর একটি লাইভ ইভেন্টে জেফ জ্যারাট কে হারায়। হার্ডি তখন তার সাবেক স্টেবল ইমমোর্টাল এর সাথে ফিউড শুরু করে। অক্টোবর এর ২৭ তারিখ হার্ডি রিটার্নের পর তার প্রথম টেলিভিশনের সামনে ম্যাচ খেলে বুলে রে এর বিপক্ষে।  ডিসেম্বর ১১ তে "ফাইনাল রেস্যুলুশনে" জ্যারাট কে হারিয়ে টিএনএ ওয়ার্ল্ড হেভিওয়েট চ্যাম্পিয়নশিপের জন্য নাম্বার ওয়ান কন্টেনডার হয়। জেনেসিস এ হার্ডি ববি রুড কে ডিসকোয়ালিফিকেশনের মাধ্যমে হারায়। এরপরের সপ্তাহে হার্ডি কার্ট অ্যাঙ্গেল এর কাছে তার টাইটেল শট হারায়। মে ৩১ তারিখে ইমপ্যাক্ট এর এপিসোডে হার্ডি দর্শকদের ভোটে টিএনএ টেলিভিশন চ্যাম্পিয়নশিপের জন্য নাম্বার ওয়ান কন্টেনডার হয়। কিন্তু ডিভনের সাথে তার ম্যাচ নো কন্টেস্ট এ শেষ হয় যখন রোবি ই এবং রোবি টি ম্যাচে হস্তক্ষেপ করে। হার্ডি ২০১২ সালে বুলি রে কে হারিয়ে "বাউন্ড ফর গ্লোরি সিরিজ" জিতে এবং টিএনএ ওয়ার্ল্ড হেভিওয়েট চ্যাম্পিয়নশিপের জন্য নাম্বার ওয়ান কন্টেনডার হয়। অক্টোবর ১৪ তারিখে বাউন্ড ফর গ্লোরি তে হার্ডি অস্টিন এরিস কে হারিয়ে তৃতীয়বারের মতো টিএনএ ওয়ার্ল্ড হেভিওয়েট চ্যাম্পিয়ন হয়। অক্টোবর ২৫ এ ইমপ্যাক্ট এর এপিসোডে হার্ডি কার্ট অ্যাঙ্গেল কে হারিয়ে টাইটেল রিটেইন করে। নভেম্বর ১১ তে টার্নিং পয়েন্টে একটি ল্যাডার ম্যাচে অস্টিন এরিস কে হারিয়ে হার্ডি তার টাইটেল রিটেইন করে। জানুৃয়ারি ১৩ ২০১৩ সালে হার্ডি ববি রুড এবং অস্টিন এরিস কে হারিয়ে তার টাইটেল রিটেইন করে। মার্চ ১০ তারিখে লকডাউনে একস এন্ড এইটস এর হস্তক্ষেপের ফলে হার্ডি বুলি রে এর কাছে একটি স্টিল কেইজ ম্যাচে হেরে তার ১৪৭ দিনের চ্যাম্পিয়নশিপের সমাপ্তি ঘটে। সেপ্টেম্বরের ১৯ তারিখ ইমপ্যাক্ট এর এপিসোডে হার্ডি এক্স ডিভিশন চ্যাম্পিয়ন মানিক কে একটি নন টাইটেল ম্যাচে হারায়।
উইলো (২০১৩-২০১৪)
ইথান কার্টার III এবং রকস্টার স্পুট এর হস্তক্ষেপের ফলে হার্ডি একটি চ্যাম্পিয়নশিপ ম্যাচ হেরে যায়। ফলে হার্ডি স্টিং এর সাথে টিমআপ করে ইথান এবং স্পুড এর বিরুদ্ধে ম্যাচ খেলে। কিন্তু হেরে যায়। এরপর হার্ডি রেগে গিয়ে বলে সে আর টিএনএ তে কাজ করবে না। লকডাউনে হার্ডি ফিরে আসে তার পুরনো গিমিক উইলো নিয়ে। যেটি সে ওমেগা তে থাকাকালীন ব্যবহার করতো। এপ্রিল ২৭ স্যাক্রিফাইস এ উইলো এবং কার্ট অ্যাঙ্গেল ইথান এবং স্পুড কে হারায়। মে ১৫ ইমপ্যাক্ট এর এপিসোডে উইলো ম্যাগনাস এবং ব্রাম কে একটি হ্যান্ডিক্যাপ ম্যাচে হারায়। মে ২২ ইমপ্যাক্ট এর এপিসোডে উইলো ম্যাগনাস কে ফলস কাউন্ট অ্যানিহোয়াইর ম্যাচে হারায়। স্লামিভার্সেরি ১১ তে ম্যাগনাস উইলো কে হারায়।
দ্য হার্ডি বয়েজ এর তৃতীয় রিইউনিয়ন (২০১৪-২০১৬)
কার্ট অ্যাঙ্গেল এর কথামতো উইলো আবার হার্ডি তে ফিরে আসে এবং ২০ জনের ব্যাটল রয়্যাল এ অংশ নেয়। হার্ডি সেই ম্যাচ জিতে নেয় এবং ল্যাশলির সাথে টিএনএ ওয়ার্ল্ড হেভিওয়েট চ্যাম্পিয়নশিপ ম্যাচ খেলার সুযোগ পায়। কিন্তু টাইটেল জিততে ব্যর্থ হয়। জুলাই ২৪ তারিখে হার্ডি তার ভাই ম্যাটকে নিয়ে আসে এবং হার্ডি বয়্স এর তৃতীয় রিইউনিয়ন হয়। ডেস্টিনেশন এক্স এ হার্ডি বয়্স রা দ্য ওলভ্স এর সাথে টিএনএ ট্যাগ টিম চ্যাম্পিয়নশিপের জন্য ম্যাচ খেলে কিন্তু হেরে যায়। তারপরেও তারা ম্যাচ শেষে ওলভ্স এর সাথে হাত মেলায়। মার্চ ১৬ ২০১৫ সালে হার্ডিস্ রা টিএনএ ট্যাগ টিম টাইটেল এর জন্য একটি আলটিমেট এক্স ম্যাচ খেলে। এবং জিতে হয়ে যায় টিএনএ ট্যাগ টিম চ্যাম্পিয়ন। মে ১৮ তে তাদের টাইটেলটি ফেরত দিতে হয় যখন জেফ বাইক দুর্ঘটনার শিকার হয়। আগস্ট ২৬ এ ম্যাট কার্টার এর সাথে ম্যাচ খেলে যদি ম্যাট হেরে যায় তাহলে হার্ডিকে কার্টারের ব্যক্তিগত সহকারী হতে হবে এমন স্টিপুলেশনে। ম্যাট হেরে যায় তাই হার্ডিকে বাধ্য করা হয় কার্টার এর সহকারী হতে। সেপ্টেম্বর ২১ এর এপিসোডে হার্ডি স্পুড কে মারতে অসম্মতি জানায় বরং কার্টারকে টুইস্ট অফ ফেট হিট করে এবং কার্টার এর সহকারী এবং টিএনএ ছেড়ে দেয় (ক্যায়ফেব)। টিএনএ 'র প্রেসিডেন্ট ঘোষণা করে হার্ডি টিএনএ ওয়ার্ল্ড হেভিওয়েট চ্যাম্পিয়নশিপ ম্যাচের জন্য অথিতি রেফারি হিসেবে উপস্থিত থাকবে। এই ম্যাচে হার্ডি কার্টারকে টুইস্ট অফ ফেট হিট করে এবং তার ভাইকে প্রথমবারের মতো টিএনএ ওয়ার্ল্ড হেভিওয়েট চ্যাম্পিয়নশিপ জিততে সাহায্য করে।
ব্রাদার নিরো (২০১৬-২০১৭)
মে ১০ তারিখ ইমপ্যাক্ট কুস্তি এর এপিসোডে হার্ডি জেমস স্ট্রোম এর সাথে টিমআপ করে ডিকেই'র সাথে ম্যাচ খেলে। যেখানে সে ছদ্মবেশী উইলো দ্বারা বিভ্রান্ত হয় ফলে সে ম্যাচটি হেরে যায়। ম্যাচ শেষে হার্ডি ব্যাকস্টেজে ওই ছদ্মবেশী উইলো কে খুজতে যায় কিন্তু আরো তিনজন ছদ্মবেশী উইলো দ্বারা আক্রমণ হয়। মে ১৭ তারিখে হার্ডি একজন ছদ্মবেশী উইলো কে হারায়। এরপর ম্যাট নিজেকে ছদ্মবেশী উইলো হিসেবে দাবি করে এবং জেফ কে পিছন থেকে আক্রমণ করে। এরপরের সপ্তাহে ম্যাট একটি নতুন ব্যক্তিত্ব ব্রোকেন বা ভাঙা মানুষ হিসেবে হাজির হয়। যেখানে সে জেফ (ম্যাট তখন তাকে "ব্রাদার নিরো" বলে, নিরো জেফ এর মধ্য নাম) কে দোষারোপ করে তাকে ভাঙ্গার জন্য এবং সে তাকে ডিলিট করতে চায়। জুন ২৮ তারিখে ম্যাট জেফ কে ফাইনাল ব্যাটেল এর জন্য চ্যালেঞ্জ করে হার্ডি ব্র্যন্ড কে নিয়ে। এবং বলে ম্যাচটি হবে তাদের ঘর ক্যামেরন, নর্থ ক্যারোলিনায় আগামী সাপ্তাহে। জুলাই ৫ তারিখে একটি স্পেশাল এপিসোড "ফাইনাল ডিলিটেশন" এ ম্যাট জেফ কে হারিয়ে হার্ডি ব্র্যান্ড এর একমাত্র মালিক হয়ে যায়। এবং হার্ডিকে তার নাম মুছে ফেলতে বাধ্য করা হয় ও তাকে "ব্রাদার নিরো" বলে ডাকতে বলা হয়। এছাড়াও জেফকে তার হাই ফ্লায়িং মুভ্স গুলো ব্যবহার করতে নিষেধ করা হয় কারণ সে মনে করে জেফ বানরের জায়গা নিচ্ছে। বাউন্ড ফর গ্লোরিতে হার্ডিস্ রা ডিকেই কে হারিয়ে দ্বিতীয়বারের মতো টিএনএ ওয়ার্ল্ড ট্যাগ টিম চ্যাম্পিয়নশিপ জিতে। অক্টোবর ৬ তারিখে ইমপ্যাক্ট কুস্তি এর এপিসোডে হার্ডিস্ রা তাদের টাইটেল সফলভাবে ডিকেই এর বিরুদ্ধে ডিফেন্স করে একটি ওল্ফ ক্র্যাক ম্যাচে। এই ম্যাচে হার্ডি তার পুর্বে রেকর্ডকৃত একটি ব্যাকস্টেজ ফাইটে তার পুরনো গিমিক উইলো তে ফিরে যায়। ডিসেম্বর ১৫ তে হার্ডিস্ রা স্পেশাল এপিসোড "টোটাল ননস্টপ ডিলিটেশন" এ তাদের টাইটেল সফলভাবে রিটেইন করে। ওপেন ফাইট নাইটে জেফ ল্যাশলি কে ডাকে এবং তার সাথে টিএনএ ওয়ার্ল্ড হেভিওয়েট চ্যাম্পিয়নশিপ ম্যাচ খেলে কিন্তু হেরে যায়।
ফেব্রুয়ারি ২৭ এ হার্ডিস্ রা ঘোষণা দেয় তারা টিএনএ ছেড়ে চলে যাবে। মূলত তারা টিএনএ ম্যানেজমেন্ট থেকে ইচ্ছাকৃত ভাবে তাদের চুক্তির মেয়াদ শেষ করার জন্য বলছিলো। তারা টিএনএ ছেড়ে চলে গেলে তাদের ট্যাগ টিম টাইটেল ভ্যাকেট করতে হয়। টিএনএ টেলিভিশনে দেখায় তারা টেলিপোর্টিং করার কারণে তারা এখান থেকে গায়েব হয়ে যায় এবং তাদের টাইটেল ডিকেই এর কাধেঁ চলে আসে।